Siphiwe Tshabalala

Lawrence Siphiwe Tshabalala (lahir 25 September 1984 di Soweto), dikenali sebagai Siphiwe Tshabalala, merupakan seorang pemain bola sepak professional Afrika Selatan yang bermain sebagai pemain tengah untuk Kaizer Chiefs dalam Premier Soccer League.

Sejak membuat penampilan sulung pada tahun 2006, Tshabalala telah menjaringkan 12 gol dalam 90 perlawanan untuk Afrika Selatan, dalam tiga Piala Negara-Negara Afrika dan Piala Dunia FIFA 2010, dimana dia menjaringkan gol pertama pertandingan.

Kehidupan awal dan karier kelab
"Shabba" atau "Ntho tse Monate" dilahirkan di Phiri - soweto kepada Isaac Tshabalala dan Rebecca Hadifele Makhubu (d. 2010). Tshabalala bermain di akademi Kaizer Chiefs dan bermain untuk pasukan senior selepas bermain untuk Alexandra United dan Free State Stars. Pada bulan Januari 2007 Chiefs membawa kembali produk mereka selepas Ea Lla Koto disingkirkan ke National First Division di akhir musim 2005/06.Pada bulan Oktober 2009, Tshabalala dan Cesc Fabregas merupakan dua pemain pertama melancarkan Nike baru, CTR360 Maestri.

Karier antarabangsa
Tshabalala membuat penampilan sulung untuk pasukan kebangsaan ketika perlawanan persahabatan menentang Mesir pada 14 Januari 2006.

Dia merupakan ahli skuad Afrika Selatan dalam Piala Negara-Negara Afrika 2006, Piala Negara-Negara Afrika 2008 dan Piala Konfederasi FIFA 2009.

Pada 11 Jun 2010, mendapat kap ke-50 nya untuk Afrika Selatan, dia menjaringkan gol pertama Piala Dunia FIFA 2010 ketika menentang Mexico pada minit ke 55. Perlawanan berakhir dengan keputusan seri 1–1. Gol itu kemudiannya dicalonkan untuk gol tahunan oleh FIFA.

Gol antarabangsa

Kejayaan
 Pemenang Piala Baymed 2006 (Stars)
 Pemenang Piala Amal Telkom 2010 (Chiefs)
 Pemenang Cabaran Vodacom 2009 (Chiefs)
 Pemenang MTN 8 2008 (Chiefs)
 Pemenang Telkom Knockout 2007, 2010, 2011 (Chiefs)
 Pemain Bola Sepak Tahunan Safa 2010 
 Pemenang Absa Premiership 2012-2013 (Chiefs) 
 Pemenang Piala Nedbank 2013 (Chiefs)

Rujukan

Pautan luar
 
 

Kelahiran 1984
Orang hidup
Orang dari Soweto
Pemain bola sepak Afrika Selatan
Pertahanan (bola sepak)
Pemain bola sepak antarabangsa Afrika Selatan
Pemain Piala Negara-Negara Afrika 2006
Pemain Piala Negara-Negara Afrika 2008
Pemain Piala Konfederasi FIFA 2009
Pemain Piala Dunia FIFA 2010
Pemain Piala Negara-Negara Afrika 2013
Pemain Free State Stars F.C.
Pemain Kaizer Chiefs F.C.